**טל קלאי** (נולד ב-8 באוגוסט 1984 בירושלים), שידוע כמלכת דראג בשם במה "טלולה בונט", הוא קומיקאי, שחקן תיאטרון, טלוויזיה וקולנוע ישראלי.

קורות חייו
----------

קלאי נולד בירושלים. נינה של הצ'לנית תלמה ילין ובן הנין של דוד ילין. משפחתו של קלאי מתגוררת בירושלים זה שבעה דורות.

בהיותו נער צעיר ובמקביל ללימודיו בתיכון לאמנויות ע"ש צ'ארלס א' סמית', החל לשחק ולהופיע על בימות התיאטרון. הוא שיחק "במת עשרה" בתיאטרון הנוער הירושלמי, השתתף בהצגה "כנגן המנגן" בתיאטרון החאן וכתב את המחזה המקורי "פאני המשוגעת" בפסטיבל תיאטרון קצר בצוותא. בתום שירותו הצבאי למד משחק בסטודיו למשחק ניסן נתיב בירושלים.

קלאי שיחק על בימות התיאטרון, בין היתר בהצגות : "פרימה דונה" בתיאטרון גשר, "הכל אודות אמא" בתיאטרון תהל, "נולדו אשמים" של צוותא, "הג'יני של הקולה" של צוותא, "שופרא" בתיאטרון תמונע, "הרמן ודורותיאה" של צוותא, "אני לא רפפורט"(אנ') בתיאטרון הבימה ועוד. היה חבר באנסמבל "you make remake" של רננה רז ואף החליף את מיקי קם בתפקיד אורסולה בהצגה "בת הים הקטנה" לצדם של גיא זוארץ ורינת גבאי.

בטלוויזיה שיחק בסדרות "2,3 הקשב" בטלוויזיה החינוכית ו"המשרד" ב"yes", "רמזור" בערוץ 2

בקולנוע שיחק בסרטים: "שושנה חלוץ מרכזי" בבימויו של שי כנות, "הצגה יומית" בבימויה של עינת פרנבך בן אהרון, ועוד.

שיחק בסרטו של אדם קלדרון "פרחים של מרציפן" בהפקתם של אודי ירושלמי ואורי הוד- בו גילם קלאי את דמותה של פטל לצידן של נולי עומר ואפרת אביב.

השתתף בהצגה "משפחה עליזה" בתיאטרון הלאומי הבימה בבימויו של נתן דטנר לצידם של נורמן עיסא, רובי פורת שובל ועוד. כמו כן גילם את ז'קלין (ותפקידים נוספים) במחזמר גבעת חלפון אינה עונה בבימויו של משה קפטן. כמו כן גילם את יאנוש במחזמר "קזבלן" של התיאטרון הלאומי הבימה ותיאטרון השעה הישראלי, ובבימויו של אלדר גוהר גרויסמן.

טלולה בונט
----------

טלולה בונט במועדון ה"אוויטה" בתל אביב, דצמבר 2012
כאשר היה בן 16 הגה את דמות הדראג של **טָלוּלָה בּוֹנֶט**. תחת דמות הבמה הוא השתתף בהצגה "רומיאו ויוליה גרסת המועדונים" שהועלתה במסגרת פסטיבל ישראל והאנגר תיאטרון גשר (לצד מיכאל מושונוב, ליאל דניר, יוסף סוויד ואורי הוכמן), הגיש פינה קבועה בתוכניתה של מיכל אמדורסקי בערוץ 24, הנחה את שידורי אחורי הקלעים בקדם-אירוויזיון 2005 והתארח בסדרות הטלוויזיה "תמיד אותו חלום" שיצרו שירי ארצי ואיתן פוקס ל־HOT, "מתלהבת" של מיה דגן בערוץ 10 וכן בסרטו של דורון ערן "נמס בגשם".

קלאי מופיע עם דמותה של טלולה באופן קבוע ברחבי הארץ ואף ייצגה את העיר תל אביב ואת מדינת ישראל במצעדי הגאווה המרכזיים של קלן, ברלין, אמסטרדם, לונדון ואתונה. בנוסף הוביל לצד חברו ללהקת "פאות קדושות" שורה של ערבי מחווה לדיוות הישראליות ובהן שלומית אהרון, לאה לופטין, חני נחמיאס, ציפי שביט, מיכל ינאי, מיכל אמדורסקי, מאיה בוסקילה, שולה חן, שמרית אור, אילנית, סי היימן ואחרות. כולן לקחו חלק פעיל במופע לצד דמותה של טלולה.

העלה מופע יחיד, כטלולה בונט, בשם "מלכת הכמעט" מאת הדס בשן ובבימויו של עידן עמית.

בשנת 2011 גייס ארגון בלה דואגת אנשי לילה מובילים למען המאבק להעלאת המודעות ל-HIV והפיק לוח שנה "בלה דואגת" בהשתתפותם. אנשי לילה רבים ומובילים התגייסו למאבק והצטלמו ללוח השנה של "בלה דואגת" לאותה השנה.[5] בין המשתתפים היו: טלולה בונט, שמעון שירזי, אליוט, קיי-לונג ומובילי דעת קהל ואנשי לילה נוספים בקהילה הגאה.

בשנת 2011 השתתפה בפרק 11 של העונה הרביעית של השעשועון מונית הכסף ביחד עם מלכות הדראג קיי לונג ועושרי.

ב-2013 טלולה השתתפה בתוכנית פרויקט הלהקה בתור אמן אורח.

הופיע יחד עם חבריו לפאות קדושות במופע בידור בבימיו של אמיר פרישר גוטמן ובהפקתם של ציפי מייזלר ויואב חיימובסקי.

גלריית תמונות
-------------

* טלולה בונט (שנייה מימין) ביחד עם פאות קדושות על משאית במצעד הגאווה בתל אביב, 2009טלולה בונט (שנייה מימין) ביחד עם פאות קדושות על משאית במצעד הגאווה בתל אביב, 2009
* טלולה בונט במצעד הגאווה בתל אביב, יוני 2011טלולה בונט במצעד הגאווה בתל אביב, יוני 2011
* טל קלאי בסרטה של עינת פרנבך בן אהרון "הצגה יומית" (2013)טל קלאי בסרטה של עינת פרנבך בן אהרון "הצגה יומית" (2013)

קישורים חיצוניים
----------------

ויקישיתוף מדיה וקבצים בנושא **טל קלאי** בוויקישיתוף

* טל קלאי, במיזם "אישים" לתיעוד היצירה הישראלית
* טל קלאי, במסד הנתונים הקולנועיים IMDb (באנגלית)
* טל קלאי, באתר "אידיבי", מאגר הידע העברי לקולנוע ישראלי ועולמי
* טל קלאי, באתר ספר הקולנוע הישראלי
* טל קלאי, בארכיון הבימה
* עמוד שחקן באתר תיאטרון גשר (אורכב 03.03.2016 בארכיון Wayback Machine)
* ג'וזף וקסלר, טלולה בונט: לא כולם מוכנים לצאת עם דראגיסט, באתר ynet, 9 במרץ 2012
* רועי יולדוס רוזנצוייג, ‏לחיות את הפנטזיה: טלולה בונט עושה מיכל נגרין, באתר ‏מאקו‏, 5 במרץ 2012
* דני קושמרו וציון נאנוס, שקט מצלמים: קולנוע תחת אש בדרום, חדשות ערוץ 2, 19 בנובמבר 2012
* צבי גורן, ביקורת: מלכת הכמעט – החיים חייכו אליה, באתר הבמה, 11 בדצמבר 2012
* "הצגת יחיד לדראג טלולה בונט", חדשות הבידור, HOT בידור ישראלי, 25 בדצמבר 2012
* ציפי שוחט, כשטל קלאי נהפך לטלולה בונט, באתר הארץ, 28 בדצמבר 2012
* אתר למנויים בלבד גיל נוה, השחקן טל קלאי מקדיש את חייו לגילום תפקידי נשים, באתר הארץ, 17 ביולי 2014

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012124751705171

 |